Tamazight, langue et littérature
✨Salem Zinya (1962- )✨
Tameddurt :
Salem Zinya ilul ass n 26 deg Ctambeṛ 1962 deg taddart n Friḥa. D amyaru n wungalen, d amedyaz s tutlayt ɣ tmaziɣt. Yekcem ɣer uɣerbaz amzenzu di taddert-is, syen ieedda ɣer tesnawit n Iɛezzugen seg i d d-yeffeɣ deg useggas nni n 80 i wakken ad yekcem deg umussu n wid yessuturen izerfan-nsen deg useggas-nni dɣa Iffeɣ-d war ma issuli almad-is, war ma yewwi-d l-BAK. Isnerna taɣuṛi s tuzna n tebṛatin deg Uɣerbaz Universalis (Liaj, Biljik). Iffɣ-ed seg ulmad d-anaɣmas taggara useggas n 1981. Iruḥ ar lɛeskkeṛ deg useggas n 1984 ifuk-ed deg 1986. Kra yekka umennuɣ ɣef tmaziɣt, Zinya ikka deg-s, ulac dacu izgel. Maca netta ifka azal i yedles d tsekla. Deg temlilit n Umussu Adelsan Amaziɣ (MCB) n Yulyu 1989, d netta I d-amyaru n ṛṛabun n tesmilt (commission) tis kraḍ, "Idles d usnefli n tẓuri".
Deg useggas n 1994 Zinya iffeɣ seg tesmilin n Umussu Adelsan Amaziɣ.
Gar 1990 akked 1995, Zenya ixdem d-aneɣmas deg uɣmis nni « Tamurt ». Illa ittḍebbir ɣef uḥric n tmaziɣt. D netta yellan isseɣtay iḍrisen i-d-ittwaznen.
Deg useggas n 1998, issufeɣ-d Tasɣunt « IẒURAN », tasɣunt iga i lmend n usnefli n tsekla tamaziɣt.
Ayen yura :
▪️Tirga n Yidir, Paris : L'Harmattan, 1993.
▪️Tafrara, Tazwart n Taseɛdit Yasin. Paris : L'Harmattan, 1995. Unegal.
▪️Mi sliɣ ccarweɣ, Tamedyazt, Awal, Ɣef Lmulud Mɛemri, 1990.
▪️Iɣil d wefru. Paris : L'harmattan, 2002
▪️Tifsiwin. Paris : L'harmattan, 2004
▪️Azar n tagut. Béjaia : Tira Editions, 2011
????« Tafrara » 1995
Tagi t-tadyant n yiwen weqcic, d aqbayli. Asmi yella d ilemẓi immuger yiwet teqcict yebɣa at-tyaɣ nnan-as : " alla! mačči t-tagi i-k ilaqen " .Alaxater taqcict nni tugar-ik s kra iseggasen.
Asmi i d immed inuda f tlelli n tmurt, inuda f iz'uran-is yufa ulac. Ihi yebda yekka-t uzal ama di 1980 ama di 1982 mi d fɣen atmaten inselmen. Ikcem leḥbus yečča aɛekkaz almi yemmut.
????« Iɣil d wefru » 2002
Iɣil d Wefru d tadyant n Lezzayer yettwacergen ɣef sin iberdan : abrid n tatrara d izerfan n umdan, i ɣef ttnaɣen Uzwaw d Titem, d ubrid n tineslemt d tiɛuṛṛebt i ɣef ulin s adrar Muḥ emmed d Ɛuqba.
Tanekra d yimenɣi n Uzwaw d Titem, ɣef izerfan d tmettit nnsen, teglayasen-d s lada i ten-yessawḍen ɣer tizi n tmettant. Azwaw refdent iterrasen n Jiniral Anezmar, yessen-d lihana d tukksa n sser uqbel ad s-d-brun. Titem d Tmekyust ddment-ten iremmaɣen-inselmen (irebraben).
fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn